
Ministru kabineta sēdes protokollēmums

Informatīvais ziņojums "Par makroekonomisko rādītāju, ieņēmumu un vispārējās valdības budžeta bilances prognozēm 2024., 2025. un 2026.gadā"

· 1. Pieņemt zināšanai finanšu ministra iesniegto informatīvo ziņojumu „Par makroekonomisko rādītāju, ieņēmumu un vispārējās valdības budžeta bilances prognozēm 2024., 2025. un 2026.gadā”.
· 2. Pieņemt zināšanai, ka vispārējās valdības budžeta bilances prognožu pamatā ir Finanšu ministrijas izstrādātās un Fiskālās disciplīnas padomes 2023. gada 13. jūnijā apstiprinātās makroekonomisko rādītāju prognozes: iekšzemes kopprodukta pieaugums salīdzināmās cenās 2023. gadā 1,0%, 2024. gadā 2,5%, 2025. gadā 2,9% un 2026. gadā 2,9%; iekšzemes kopprodukta pieaugums faktiskajās cenās 2023. gadā 11,0%, 2024. gadā 5,5%, 2025. gadā 6,2% un 2026. gadā 5,8%; nominālais iekšzemes kopprodukts 2023. gadā 43 368 milj. euro, 2024. gadā 45 750 milj. euro, 2025. gadā 48 577 milj. euro un 2026. gadā 51 375 milj. euro; patēriņa cenu izmaiņas salīdzinājumā ar iepriekšējo gadu 2023. gadā 10,0%, 2024. gadā 2,2%, 2025. gadā 2,5% un 2026. gadā 2,3%; nodarbinātības izmaiņas 2023. gadā 0,1%, 2024. gadā 0,0%, 2025. gadā -0,3% un 2026. gadā  -0,6%.
· 3. Pieņemt zināšanai, ka vispārējās valdības budžeta bilance pie nemainīgas politikas tiek prognozēta 2024. gadā  -1 016,2 milj. euro jeb -2,2% no IKP, 2025. gadā ir -640,2 milj. euro jeb -1,3% no IKP un 2026. gadā ir 71,2 milj. euro jeb 0,1% no IKP.
· 4. Pieņemt zināšanai Finanšu ministrijas izstrādāto makroekonomiskās attīstības pesimistisko scenāriju, kas paredz iekšzemes kopprodukta pieaugumu salīdzināmās cenās 2023. gadā -0,4%, 2024. gadā 0,3%, 2025. gadā 1,8% un 2026. gadā 2,9%, un optimistisko scenāriju, kas paredz iekšzemes kopprodukta pieaugumu salīdzināmās cenās 2023. gadā 1,4%, 2024. gadā 3,2%, 2025. gadā 2,9% un 2026. gadā 2,9%.
· 5. Pieņemt zināšanai, ka fiskālā telpa 2024. gadā ir 148,4 milj. euro, 2025. gadā ir 450,3 milj. euro un 2026. gadā ir 684,3 milj. euro, neskaitot vienreizējos pasākumus.
· 6. Finanšu ministrijai turpināt strādāt pie valsts budžeta ieņēmumus palielinošiem un izdevumus samazinošiem pasākumiem, sadarbībā ar nozaru ministrijām aktualizējot valsts budžeta izdevumu prognozi Eiropas Savienības ārvalstu finanšu palīdzības līdzfinansēto projektu un pasākumu īstenošanai 2024., 2025. un 2026.gadā.

